สัปดาห์นี้มีประเด็น
เช้าวันจันทร์ที่ 3 ก.ย.นี้ เป็นวันแรกที่เปิดจำหน่ายพันธบัตรออมทรัพย์พิเศษของกระทรวงการคลัง วงเงิน 8 หมื่นล้านบาท อายุ 6 ปี ดอกเบี้ย 3.99% ต่อปี โดยในช่วง 2 วันแรก หรือวันที่ 34 ก.ย. จะเปิดขายให้เฉพาะผู้มีอายุ 60 ปีขึ้นไป หลังจากนั้นในวันที่ 57 ก.ย. จะเปิดขายเป็นการทั่วไป แต่กำหนดวงเงินซื้อต่อรายไม่เกิน 2 ล้านบาท ก่อนที่การเสนอขายในช่วงสัปดาห์ถัดไปจะเปิดขายโดยไม่จำกัดวงเงินจนถึงวันที่ 14 ก.ย.นี้
1 ก.ย. 2555

เช้าวันจันทร์ที่ 3 ก.ย.นี้ เป็นวันแรกที่เปิดจำหน่ายพันธบัตรออมทรัพย์พิเศษของกระทรวงการคลัง วงเงิน 8 หมื่นล้านบาท อายุ 6 ปี ดอกเบี้ย 3.99% ต่อปี โดยในช่วง 2 วันแรก หรือวันที่ 34 ก.ย. จะเปิดขายให้เฉพาะผู้มีอายุ 60 ปีขึ้นไป หลังจากนั้นในวันที่ 57 ก.ย. จะเปิดขายเป็นการทั่วไป แต่กำหนดวงเงินซื้อต่อรายไม่เกิน 2 ล้านบาท ก่อนที่การเสนอขายในช่วงสัปดาห์ถัดไปจะเปิดขายโดยไม่จำกัดวงเงินจนถึงวันที่ 14 ก.ย.นี้ 
เวลา 08.45 น. นายกิตติรัตน์ ณ ระนอง รองนายกรัฐมนตรีและ รมว.คลัง จะไปมอบรางวัลประกันภัยดีเด่นครบวงจรประจำปี 2554 ที่ห้องบอลรูม ศูนย์การประชุมแห่งชาติสิริกิติ์
วันเดียวกัน เวลา 10.00 น. ศูนย์วิจัยเศรษฐกิจและธุรกิจ ธนาคารไทยพาณิชย์ วิเคราะห์สถานการณ์ “2013 Outlook and Impact from Government Policy” มุมมองเศรษฐกิจปี 2013 ปัจจัยที่ส่งผลกระทบไม่ว่าจะเป็นเศรษฐกิจจีน ความตึงเครียดในตะวันออกกลางและนโยบายการเงินของ ธปท. รวมถึงผลกระทบของนโยบายประชานิยมรถคันแรกและโครงการจำนำข้าว ณ ธนาคารไทยพาณิชย์ สำนักงานใหญ่ 
วันที่ 5 ก.ย. ต้องลุ้นการประชุมคณะกรรมการนโยบายการเงิน (กนง.) รอบที่ 6 ของปีว่าจะตัดสินใจอย่างไร โดยนักวิเคราะห์ส่วนใหญ่คาดว่า กนง.จะคงอัตราดอกเบี้ยไว้ที่ระดับ 3% ต่อไป
ข่าวสัมมนา “เออีซี” ทุกสัปดาห์ ธนาคารกรุงเทพร่วมกับชมรมบัวหลวงเอสเอ็มอี จัดสัมมนาเรื่อง “การแข่งขันธุรกิจในยุค AEC” ขึ้น ในวันที่ 5 ก.ย.นี้ เวลา 12.40 น. ณ ชั้น 30 ห้องบัวหลวง ธนาคารกรุงเทพ สำนักงานใหญ่ ถนนสีลม